stanford-oval/wikipedia huggingface dataset:
Jackie Evancho
Ura > O Holy Night

Evanchon ensimmäinen johtavan levy-yhtiön julkaisu oli Columbia Recordsin EP nimeltään "O Holy Night". Sen julkaisupäivä oli marraskuun 16. 2010 ja se nousi Billboard 200:n listauksessa toiseksi tehden Evanchosta vuoden 2010 eniten myydyn debyyttiartistin ja kaikkien aikojen nuorimman debytoivan sooloartistin kymmenen parhaan joukossa koskaan. Albumi nousi myös ensimmäiseksi Billboardin klassisten albumien sarjassa ja se oli toisella sijalla Billboardin joululevyjen sarjassa. Albumia myytiin 230 000 kappaletta sen julkaisemisen ensimmäisellä viikolla. Joulukuun 10. 2010 albumi sai the RIAA :n platinalevyn yllettyään vähintään miljoonan kappaleen myyntiin Yhdysvalloissa ja se teki samalla Evanchosta nuorimman sooloartistin, joka koskaan on saavuttanut platinaa. Allmusic arvioi EP:n 21/2 tähdellä viidestä mahdollisesta. Evanchon ensimmäinen tilaisuus albuminsa myynnin edistämiseen syntyi, kun häntä haastateltiin "The Oprah Winfrey Show":ssa 19. lokakuuta 2010 ja jossa hän lauloi "Pie Jesu". Evanchoa haastateltiin ja hän esitti lauluja albumiltaan useissa muissakin haastatteluohjelmissa, mm. "The Today Show", "Fox & Friends", "The View" ja "Martha Steward Living". 27. marraskuuta 2010 Evancho lauloi "O Holy Night" WPXI:n My Macy's Holiday Paradessa Pittsburgissa. 30. marraskuuta hän lauloi " O Holy Night" ja "Silent Night" yhdessä Katherine Jenkinsin kanssa NBC:n Rockefeller Centerin joulukuusen kynttilöiden sytyttämisen erikoislähetyksessä Christmas in Rockefeller Center. Tällaista duettoa olikin odotettu Piers Morganin mainittua tällaisesta kahden laulajan esitystä. Marraskuun 30. Evancho esiintyi kansallisen joulukuusen kynttilöiden sytytyttämistapahtumassa Washington D.C.:ssä laulaen "O Holy Night" ja tapasi samalla presidentti Obaman perheineen. Joulukuun 15. hän esiintyi uudelleen The Tonight Show’ssa. 25. joulukuuta hän esiintyi 27:nessä vuotuisessa Disney Park Cristmas Day Paradessa, jonka ABC televisioi.
Vuoden 2011 lopputilastossa (johon sisältyivät julkaisut lokakuusta 2010 lähtien) Billboard sijoitti "O Holy Night" -albumin ensimmäiselle sijalle klassisten albumeiden sarjassa. Se sijoitti albumin myös 15. sijalle vuoden 2011 Yhdysvalloissa eniten myytyjen albumien sarjassa. "O Holy Night" sijoittui 31. sijalle vuoden 2011 kanadalaisten albumien sarjassa. "O Holy Night" oli listattuna kaikkiaan 84 viikkoa klassisten albumien sarjassa.
Ura > Heavenly Christmas

Evanchon 2011 joulualbumilla Heavenly Christmas, jonka on tuottanut Rob Mounsey, on kymmenen kappaletta. Evanchon säestäjänä toimii Orchestra of St. Luke's ja New York Chorus of St. Cecilia johtajana Rob Mounsey. Valikoimaan kuuluu perinteisiä joululauluja, kuten "The First Noël" ja "O Little Town of Bethlehem", tavallisimpia joululauluja kuten "I'll Be Home for Christmas" ja "White Christmas", sekä uudempia lauluja kuten "Walking in the Air" (animaatiofilmistä The Snowman 1989) ja "Belive" (The Polar Express -elokuvan ääniraidalta vuodelta 2004). Albumi julkaistiin marraskuun ensimmäisenä 2011 Walmartin yksinoikeudella Yhdysvalloissa ja myöhemmin muiden
Yhdysvaltojen vähittäismyyjien markkinoille lokakuussa 2012. Albumi nousi Billboardin klassisten albumeiden tilastossa ensimmäiseksi, joululevyjen tilastossa kolmanneksi ja Billboard 200:n tilastossa 16:nneksi. Kanadalaisten albumien tilastossa se nousi yhdeksänneksi. Allmusicin arviointi antoi albumille kolme tähteä kommentoiden: " Evanchon laulut ovat vaikuttavia, kuten aina, ja sovitukset ovat enimmäkseen aistikkaita, lukuun ottamatta hetkittäisiä mahtipontisuuden hetkiä." The Salt City Lake Tribune arvioi albumin: A:lla ja kirjoittaja sanoo: "Jotkut meistä ällistyvät vieläkin kuullessaan tällaista voimakasta, naisellista ääntä, joka lähtee 11-vuotiaasta lapsesta...Hänen parasta antiaan on enkelimäinen" 'Belive'."  Christopher John Farley The Wall Street Journalista kirjoitti: "Puhuessaan hänellä on pikkutytön ääni ja puheissaan pikkutyttöjen asiat, kuten kotiaskareet ja kissanpennut. Mutta laulaessaan hän kuulostaa niin kuin hän kanavoisi mennyttä elämää, tulevaisuuttaan tai mahdollisesti oikeaa enkeliä."
Kuten aikaisempienkin albumiensa kohdalla, Evancho esiintyi haastatteluohjelmissa kaikilla television pääkanavilla edistääkseen Heavenly Cristmasia ja lauloi "The First Noëlin" The Viewissa ja The Talkissa ja "Beliven" The Tonight Show’ssa. Joulukuussa 2011 hänellä oli konsertit Buffalossa New Yorkissa, Atlantic Cityssä New Jerseyssä ja Pittsburgissa yhdessä Cristopher Dallon kanssa. Yhdysvalloissa myytiin tammikuun 2012 alusta 300 000 kappaletta Heavenly Cristmasia. Vuoden 2011 lopputilastoissa Billboard sijoitti Dream With Men vuoden neljänneksi parhaiten myydyksi klassiseksi albumiksi. Se sijoitti albumin 41. sijalle vuoden 2012 lopputilastossa kanadalaisten albumien sarjassa.
Ura > Songs from the Silver Screen

Evanchon neljäs täysipitkä albumi, "Songs from the Silver Screen", julkaistiin 2. lokakuuta 2012. Albumi koostuu 12:sta suositun elokuvan laulusta, jotka on sovittanut Bill Ross. Kappaleet vaihtelevat hulluttelevista ("Pure Imagination" elokuvasta Villi Vonkka ja suklaatehdas) Disney-lauluihin ("Can You Feel the Love Tonight" Leijonakuninkaasta ja "I See the Light" Kaksin karkuteillä -elokuvasta; Evancho laulaa laulussa dueton veljensä Jackobin kanssa), innoittaviin hymneihin ("My Heart Will Go On" elokuvasta Titanic; Joshua Bell soittaa viulua), romanttisiin peruskappaleisiin ("Some Enchanted Evening" elokuvasta South Pasific ). Muita yhteistöitä albumilla ovat "The Sommer Knows" (elokuvasta Summer 42), jossa Chris Botti soittaa trumpettia ja "Come What May" elokuvasta Moulin Rouge! yhdessä The Canadian Tenorsien (nyk. Tenors) kanssa. Allmusicin arviointi antoi albumille kolme ja puoli tähteä viidestä sanoen: CD:llä "Evancho yltää enemmänkin kuin päämääräänsä ja osoittaa kypsyyttä ja tasapainoisuutta."
PBS Great Performances -televisioinnissa Jackie Evancho: Music of the Movies, joka filmattiin The Orpheum Theatressa Los Angelesissa, esitetään melkein sama kappalevalikoima kuin albumilla. Sen ohjasi ja tuotti Davis Foster yhteistyössä Humberto Gatian kanssa, musiikin johti ja sovitti Bill Ross. Erikoislähetyksen lähettäminen alkoi PBS:n asemilla 11. elokuuta 2012. Esityksen arvioinnissa kommentoitiin, että laulut sopivat Evanchon klassiseen cross over-tyyliin.
Evanchon kiertue albumin myynnin edistämiseksi alkoi ensimmäisellä soolokonsertilla elokuussa 2012 Japanissa, jossa hän esitti lauluja albumiltaan Tokyo Philharmonic Orchestran kanssa. Kiertue jatkui Yhdysvalloissa, jossa hän esiintyi The Chamber Orchestra of Philadelphian kanssa. Kiertueen ensimmäiseen osuuteen kuului konsertit kahdessakymmenessä neljässä pohjoisamerikkalaisessa kaupungissa syyskuusta 2012 toukokuuhun 2013 ja osuus päättyi Lewinstoniin New Yorkissa kesäkuussa 2013. Evancho esiintyi myös useassa televisioshowssa NBC:llä, ABC:llä, CBS:llä, Fox:illa ja CNN:llä marraskuussa 2012, jolloin hän lauloi albumin lauluja ja häntä haastateltiin. Evancho palasi kiertueelle lokakuussa 2013 ja esiintyi vielä noin kahdessatoista kaupungissa. Vuoden 2014 tammikuussa hän konsertoi vielä kolmessa kaupungissa, Miamissa ja Melbournessa Floridassa, sekä Phoenixissa Arizonassa. Albumi nousi seitsemänneksi Billboard 200 -listalla, ensimmäiseksi klassisten albumien listalla ja 22. sijalle kanadalaisten albumien listalla. Albumin nousu teki 12-vuotiaasta toisen artistin, joka koskaan on "kasannut kolme kymmenen parhaan joukkoon (the Billboard 200:lla) noussutta albumia näin nuorella iällä."
Ura > Näytteleminen ja mallina toimiminen

Evanchon varhaisin kokemus näyttelemisestä teatterissa on peräisin Pittsburgh Musical Theaterin High School Musical -esityksestä 2007 sekä musikaaliversioista A Christmas Carrol ja Little Red Riding Hood, joissa hän esitti pääosia. Hän esiintyi myös avustajana pikkuosassa elokuvassa She's Out of My League vuonna 2010. Hänen ensimmäinen rooliesiintymisensä televisiossa oli 2011 Disney Cannelin Wizards of Waverly Place -sarjan jaksossa "Back to Max", jossa hän lauloi "America the Beautiful" päästäkseen koulun jälki-istunnosta. Evancho esiintyi kokoillan elokuvassa The Company You Keep, poliittisessa trillerissä, jonka ensi-ilta oli filmifestivaaleilla 2012. Elokuvaa esitettiin ensin ulkomaisessa levityksessä ja sen Yhdysvaltojen rajoitettu levitys alkoi 5. maaliskuuta 2013. Hän esitti elokuvassa Isabelia, 11-vuotiasta leskeksi jääneen asianajajan tytärtä. Pakoilevaa asianajajaa, Jim Grantia, esitti Robert Redford, joka myös ohjasi elokuvan. Kun Grantin todellinen identiteetti entisenä Weather Underground militanttina paljastuu, hän joutuu FBI:n ja kunnianhimoisen journalistin, Shia La Beoufin, jahtaamaksi ympäri Yhdysvaltoja. Grantin täytyy puhdistaa maineensa voidakseen elää taas yhdessä Isabelin kanssa. Jon Weisman kirjoitti, että Evancho "on enemmän kuin laulava ihmelapsi esittäessään totisena ja herttaisena Robert Redfordin esittämän hahmon tytärtä." Redford kiinnitti Evanchon rooliin vain muutamia päiviä ennen kuvausten aloittamista. Evancho sanoi vuonna 2012: "En usko, että haluan näytellä päätoimisesti. Luulen, että saattaisin pitää johonkin Disney-esitykseen osallistumisesta tai jonkin elokuvan tekemisestä silloin tällöin, mutta niin että minulle kuitenkin jäisi tarpeeksi aikaa laulaa ja levyttää, mutta siinäpä se olisikin." Evancho toimi mallina GUESS Kidsin syksyn 2012 mainoskampanjassa ja hän on esiintynyt silloin tällöin muidenkin tuotteiden mainoksissa.
Vastaanotto ja menestys > Varhaisemmat arvostelut

Evanchon esitettyä "Ave Marian" America's Got Talentissa Piers Morgan sanoi: " En ole koskaan nähnyt esitystä tässä tai Britannian kilpailussa tai missään muussakaan kykyjenetsintäkilpailussa maailmassa, jossa olisi enemmän potentiaalia kuin Jackie Evancholla. Tämä oli täydellisyyttä. Täydellisyyttä! Christopher Hahn, Pittsburghin oopperan pääjohtaja, kommentoi Evanchon " O mio babbino caro" -esitystä AGT:ssä: "On hyvin epätavallista, että nuorella lapsella on ääni, joka kuulostaa noin täyteläiselle ja kehittyneelle. "" On hyvin epätavallista kuulla nuorta tyttöä, jolla on äänessä tuon tasoista lämpöä ja täyteläisyyttä." Hahn ylisti erityisesti Evanchon fraseerausta. Säveltäjä Tim Janis kommentoi vuonna 2010, että Evancho "muokkaa valitsemastaan klassisesta kappaleesta omanlaisensa ja helposti lähestyttävän...Hänen äänensä on puhdas ja luonnollinen, siinä ei ole puutteita. Ihmisten kertovat voivansa aavistaa hänen piilevät kykynsä, mutta ei, ne ovat jo nyt esillä." Kriitikko Tim Page oli erimieltä ja kirjoitti Evanchon AGT:n " O mio babbino caro" -esityksestä, että Evancholla "on monen vuoden työ edessään, ennen kuin hänestä tulee minkäänlainen muusikko." Claudia Benack, Carnegie Mellon Universityn musiikkiiteatterin apulaisprofessori, sanoi, että Evancholla "on epätavallisen aikuismainen ote esittämiinsä kappaleisiin... Hän kohdistaa laulamisensa säkeen ydinkohtaan ja etääntyy siitä sitten taas, vaistonvaraisesti... Joskus hän hengittää sisään kohdassa, jossa aikuinen ei niin tekisi, mutta tämä johtuu hänen nuoresta iästään ja pienestä koostaan... Hän laulaa terveellä äänellä." Tohtori Clark Rosen, University of Pittsburghin äänikeskuksen johtajan mielestä, Evanchon lahjakkuus on peräisin hänen aivojensa kyvystä koordinoida kehon toimintaa laulamisessa: " Vain hyvin harvat ihmiset ovat riittävuän lahjakkaita luonnostaan tai opiskelunkaan jälkeen tuottamaan tällaista ääntä kuultavaksemme."
Vastaanotto ja menestys > Huomionosoitukset

Evancho nimettiin the National League of Junior Cotillionsin vuoden 2011 kymmenen parhaiten käyttäytyneen henkilön listalle "hänen nuorena esiintyjänä osoittamansa nöyryyden ja kohteliaisuuden" vuoksi. 13. huhtikuuta 2012 hän sai huomionosoituksen Senator John Heinz History Centerissä sen 20:nnessä Annual History Makers Award Dinner -illallisella yhtenä viidestä "arvostetusta pittsburghilaisesta... jotka tunnistetaan heidän poikkeuksellisesta tuestaan Länsi-Pennsylvanian, kansakunnan ja maailman historian hyväksi." Evancho oli nuorin koskaan näin arvostettu henkilö. The Kean Quest Talent Search on jakanut vuodesta 2011 vuotuisen "The Jackie Evancho Award" -stipendin kilpailuun osallistuvalle, joka "ilmentää rohkeutta ja päämäärätietoisuutta sekä puskee eteenpäin seuratakseen unelmiaan." Vuosina 2011 ja 2012 Billboard nimesi Evanchon listalleen "21 under 21: Music's Hottest Minors".
Aiheesta muualla

The Official Jackie Evancho (Arkistoitu – Internet Archive) -sivusto
The Best of Jackie on the Web - blogit (Arkistoitu – Internet Archive)
Jackie Evancho Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Jackie Evancho 2011
Jackie Evancho Grove Christmas Three lighting -juhlassa 2011
Jackie Evancho konsertissaan marraskuussa 2012
Käännös suomeksi
Johan Anders Gyldenär

Johan Anders Gyldenär (23. toukokuuta 1778 Kalvola – 12. lokakuuta 1816 Kalvola) oli suomalainen sotilas ja valtiopäivämies.
Gyldenärin vanhemmat olivat kapteeni Karl Johan Gyldenär ja Beata Ögnelood. Hän tuli ylioppilaaksi 1792. Gyldenär oli kersantti Hämeen läänin jalkaväkirykmentin jääkäripataljoonassa vuodesta 1795 ja vänrikki saman rykmentin varaväessä samasta vuodesta. Hän erosi aliluutnanttina mainitusta jääkäripataljoonasta 1804. Gyldenär oli aatelissäädyssä edustaja Porvoon valtiopäivillä 1809.
Jamaikanpyrstökolibri

| Jamaikanpyrstökolibri |
| --- | --- |
 Koiras
Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Kiitäjälinnut Apodiformes
Heimo::  Kolibrit Trochilidae
Suku::  Jamaikankolibrit Trochilus
Laji::  polytmus
Kaksiosainen nimi
 Trochilus polytmus  Linnaeus, 1758 
Katso myös
   Jamaikanpyrstökolibri Wikispeciesissä   Jamaikanpyrstökolibri Commonsissa 
Infobox OKNimi-testi OKIUCN-testi OK: 
Jamaikanpyrstökolibri (Trochilus polytmus) on Jamaikan kotoperäinen kiitäjälintu. Se elää Jamaikan pääsaarella aivan saaren itäkärkeä lukuun ottamatta. Carl von Linné kuvaili lajin holotyypin Jamaikalta vuonna 1758.
Jona Weinhofen

Jona Weinhofen vuonna 2009 yhtyeessä Bring Me The Horizon.
Jona Weinhofen (s. 1. tammikuuta 1983) on australialainen hardcore-muusikko, joka on soittanut monissa metalcore-yhtyeissä, muun muassa Bring Me The Horizon (2009-2013). Yhtyeen I Killed The Prom Queen kanssa hän teki 2 EP-levyä ja kaksi albumia. Seuraava yhtye oli Bleeding Through. . Weinhofen on vegaani ja straightedge.[lähde? ]
Aiheesta muualla

MySpace -sivustolla
Joseph Patrick Kennedy II

| Joseph Patrick Kennedy II |
| --- | --- |

Yhdysvaltain edustajainhuoneen jäsen Massachusettsin 8. vaalipiiristä
 3. tammikuuta 1987 – 3. tammikuuta 1999  
Edeltäjä:  Tip O’Neill
Seuraaja:  Mike Capuano
Henkilötiedot
Syntynyt: 24. syyskuuta 1952 (ikä 72)  Boston, Massachusetts, Yhdysvallat
Ammatti:  poliitikko
Vanhemmat:  Robert F. Kennedy Ethel Kennedy
Tiedot
Puolue:  demokraatit
Joseph Patrick Kennedy II (s. 24. syyskuuta 1952) on yhdysvaltalainen poliitikko. Hän on edesmenneen senaattori Robert F. Kennedyn ja Ethel Kennedyn (o.s. Skakel) ensimmäinen poika. Nimensä hän sai isoisänsä Joseph P. Kennedyn mukaan.
Kennedy perusti voittoa tuottamattoman organisaation Citizens Energy Corporation. Vuonna 1986 hänet valittiin Yhdysvaltain edustajainhuoneeseen Massachusettsista ja hän toimi edustajainhuoneen jäsenenä kahdentoista vuoden ajan, vuodesta 1987 vuoteen 1999.
Hän erosi Sheila Rauchista ja avioitui myöhemmin Beth Kellyn kanssa. Hänen poikansa Joe Kennedy III valittiin edustajainhuoneeseen vuonna 2013.
Glory (vuoden 1989 elokuva)

| Glory |
| --- | --- |

Ohjaaja:  Edward Zwick
Käsikirjoittaja:  Kevin Jarre
Tuottaja:  Freddie Fields
Säveltäjä:  James Horner
Kuvaaja:  Freddie Francis
Leikkaaja:  Steven Rosenblum
Pääosat:  Matthew Broderick   Morgan Freeman   Denzel Washington   Andre Braugher   Cary Elwes
Valmistustiedot
Valmistusmaa:  Yhdysvallat
Tuotantoyhtiö:  TriStar Pictures
Levittäjä:  TriStar Pictures Netflix
Ensi-ilta:  1989
Kesto:  122 minuuttia
Alkuperäiskieli:  englanti
Budjetti:  18 000 000 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Glory on vuonna 1989 ensi-iltansa saanut yhdysvaltalainen sotaelokuva, joka seuraa massachusettsilaisen vapaaehtoisrykmentin vaiheita Yhdysvaltojen sisällissodassa. Kyseessä oli ensimmäinen Yhdysvaltain maavoimien yksikkö, joka koostui pelkästään afroamerikkalaisista lukuun ottamatta upseereja.
Elokuvan on ohjannut Edward Zwick ja käsikirjoituksen on sovittanut Kevin Jarre kirjoista One Gallant Rush, jonka on kirjoittanut Peter Burchard, ja Lay This Laurel, joka on Lincoln Kirstein työtä, sekä eversti Robert Gould Shaw'n muistelmista. Elokuvan päärooleissa esiintyvät Matthew Broderick, Denzel Washington, Cary Elwes, Morgan Freeman, Jihmi Kennedy ja Andre Braugher.
Elokuva kuvaa rykmentin vaiheita ja eversti Shaw'n ja muiden valkoisten neekeriorjuuden vastustajien taistelua rodullisia ennakkoluuloja vastaan. Lisäksi Gloryssä käsitellään Shaw'n vaikeuksia, joita hän kohtasi yrittäessään hankkia tarpeita joukolleen, ja rykmentin miesten taistelua todistaa itselleen, että ovat todellisia miehiä, ja tarpeeksi arvokkaita taistellakseen valkoisten rinnalla. Kliimaksissa kuvataan Unionin hyökkäystä Fort Wagnerin tukikohtaan, missä rykmentti kärsi kovia tappioita, mutta osoitti urhoollisuutensa.
Glory voitti kolme Oscaria ja yhden Golden Globen. Denzel Washington palkittiin sekä parhaasta miessivuosan Oscarista että Golden Globella. Lisäksi elokuvalle meni Oscarit kuvauksesta ja äänityksestä. James Horner voitti Grammy-palkinnon parhaasta sävellyksestä elokuvaan tai televisioon. American Film Institute valitsi sen vuonna 2006 sadan kaikkien aikojen innostavimman yhdysvaltalaiselokuvan joukkoon.
Näyttelijät

| 0 | 1 | 2 |
| --- | --- | --- |
|  Matthew Broderick  | … |  eversti Robert Gould Shaw   |
|  Denzel Washington  | … |  sotamies Trip   |
|  Cary Elwes  | … |  majuri Cabot Forbes   |
|  Morgan Freeman  | … |  vääpeli John Rawlins   |
|  Jihmi Kennedy  | … |  sotamies Jupiter Sharts   |
|  Andre Braugher  | … |  korpraali Thomas Searles   |
|  John Finn  | … |  vääpeli Mulcahy   |
|  Donovan Leitch Jr.  | … |  kapteeni Charles Fessenden Morse   |
|  JD Cullum  | … |  Henry Sturgis Russell   |
|  Alan North  | … |  kuvernööri John Albion Andrew   |
|  Bob Gunton  | … |  kenraali Charles Garrison Harker   |
|  Cliff De Young  | … |  eversti James M. Montgomery   |
|  Christian Baskous  | … |  Edward L. Pierce   |
|  Jay O. Sanders  | … |  kenraali George Crockett Strong   |
Palkintoja > Oscarit

Paras miessivuosa: Denzel Washington
Paras kuvaus: Freddie Francis
Paras äänitys: Donald O. Mitchell, Gregg Rudloff, Elliot Tyson, Russell Williams II
Ehdokkaana:
Paras leikkaus: Steven Rosenblum
Paras lavastus: Norman Garwood, Garrett Lewis
Palkintoja > BAFTAt

Ehdokkaana:
Paras kuvaus: Freddie Francis
Palkintoja > Golden Globet

Paras miessivuosa: Denzel Washington
Ehdokkaana:
Paras draamaelokuva
Paras ohjaaja: Edward Zwick
Paras käskirjoitus: Kevin Jarre
Paras elokuvamusiikki: James Horner
Johan Andersson (jalkapalloilija)

| Henkilötiedot |
| --- | --- | --- | --- |
Syntymäaika: 15. kesäkuuta 1995
Syntymäpaikka: Uppsala, Ruotsi
Pelipaikka: puolustaja
Pituus: 176 cm
Seura
Seura: Djurgårdens IF
Pelinumero: 2
Johan Andersson (s. 15. kesäkuuta 1995 Uppsala, Ruotsi) on ruotsalainen jalkapalloilija, pelipaikaltaan puolustaja. Hän edustaa Allsvenskanin Djurgårdensia. Andersson on pelannut aiemmin IK Siriuksen riveissä. Hänen pelinumeronsa on 2.
Johan Jørgen Holst

| Johan Jørgen Holst |
| --- | --- |
 Holst vuonna 1993.
Norjan ulkoministeri
 Brundtlandin III hallitus 2. huhtikuuta 1993 – 13. tammikuuta 1994  
Edeltäjä:  Thorvald Stoltenberg
Seuraaja:  Bjørn Tore Godal
Norjan puolustusministeri
 Brundtlandin III hallitus 3. marraskuuta 1990 – 2. huhtikuuta 1993  
Edeltäjä:  Per Ditlev-Simonsen
Seuraaja:  Jørgen Kosmo
 Brundtlandin II hallitus 9. toukokuuta 1986 – 16. lokakuuta 1989  
Edeltäjä:  Rolf Presthus
Seuraaja:  Per Ditlev-Simonsen
Henkilötiedot
Syntynyt: 29. marraskuuta 1937 Oslo, Norja
Kuollut: 13. tammikuuta 1994 (56 vuotta) Nesodden, Norja
Ammatti:  tutkija, poliitikko
Tiedot
Puolue:  Työväenpuolue
Koulutus:  Oslon yliopisto Columbian yliopisto
Johan Jørgen Holst (29. marraskuuta 1937 Oslo – 13. tammikuuta 1994 Nesodden) oli norjalainen tutkija ja työväenpuolueen poliitikko. Hän toimi Norjan puolustusministerinä 1986–1989 ja 1990–1993 sekä ulkoministerinä 1993–1994. Holst toimi aiemmin tutkijana Norjan ulkopoliittisessa instituutissa ja johti sitä vuosina 1981–1986 sekä 1989–1990. Hänen ulkoministeriaikanaan solmittiin Israelin ja Palestiinan vapautusjärjestön välinen Oslon sopimus.
Holst sai aivohalvauksen joulukuussa 1993. Hän pääsi sairaalasta kuntoutukseen tammikuussa 1994, mutta kuoli vain päivää myöhemmin.
Aiheesta muualla

Kuvia tai muita tiedostoja aiheesta Johan Jørgen Holst Wikimedia Commonsissa
Johan Jørgen Holst Norjan suurkäräjien verkkosivuilla (norjaksi)
Ginza

Ginzan pääkatu illalla
Ginza
Ginza (jap. 銀座) on Tokion kaupunginosa Chūōn erillisalueella. Se sijaitsee erillisalueen länsiosassa Tokion keisarillisen palatsin ja Tokion rautatieaseman kaakkoispuolella. Ginza on osa Tokion ydinkeskustaa ja yksi maan tärkeimmistä ostos- ja viihdealueista. Kaupunginosassa on muun muassa useita tavarataloja, erikois- ja luksusliikkeitä, ravintoloita, taidegallerioita ja teattereita. Se kehittyi 1800-luvun lopulta lähtien länsimaalaistyylisenä, modernina liikealueena. Nykyisin Ginza on kuuluisa myös lukuisista neonvalomainoksistaan.
Ginzan pinta-ala on 0,87 neliökilometriä. Kaupunginosa jakautuu kahdeksaan osa-alueeseen, jotka on numeroitu Ginza 1-chōme–Ginza 8-chōme. Niissä on yhteensä 3 528 asukasta (marraskuussa 2022). Kaupunginosan väestötiheys on siten noin 4 000 asukasta neliökilometriä kohden.